kardosdrur/scandi-wiki huggingface dataset:
GF World Cup 2006

GF World Cup 2006 var den anden udgave af turneringen. Den blev afholdt i NRGi Arena i Århus og havde deltagelse af otte hold. De forsvarende mestre var Norge, der vandt den foregående udgave af turneringen. De deltog imidlertid ikke i 2006-udgaven. Turneringen blev vundet af Rusland, der vandt finalen med 29-28 over Rumænien.

Indledende runde

Gruppe 1

Gruppe 2

Slutkampe

Slutplaceringer

Kilder 

 Resultater, gruppe 1 TV2.dk
 Resultater, gruppe 2 TV2.dk
 Resultater, slutkampe (TV2.dk)

2006
Håndbold i 2006
GF World Cup 2007

GF World Cup 2007 var den tredje udgave af turneringen. Den blev afholdt i NRGi Arena i Århus og havde deltagelse af otte hold. De forsvarende mestre var Rusland, der vandt den foregående udgave af turneringen. Rusland genvandt titlen med en finalesejr på 30-24 over Frankrig.

Indledende runde

Gruppe 1

Gruppe 2

Slutkampe

Slutplaceringer

Kilder 

 Resultater, gruppe 1 (TV2.dk]
 Resultater, gruppe 2 (TV2.dk)
 Resultater, slutkampe (TV2.dk)

2007
Håndbold i 2007
Christian Campradt

Christian Campradt (2. august 1894 i Haderslev – 1956) var en dansk sønderjyde, som gjorde tjeneste i 1. verdenskrig.

Biografi 
Christian Campradt var den ældste søn af bogtrykkeren Emil Carsten Campradt og Laura Campradt. Han var uddannet frisør.

Campradt blev indkaldt i begyndelsen af 1915. Han påbegyndte sin uddannelse i maj samme år i Husum. I begyndelsen af august 1915 blev Campradt sendt til Østfronten. Efter deltagelse i kampe ved Brest-Litovsk blev hans regiment sendt til Vestfronten. I løbet af resten af krigen var Campradt indsat her. For det meste befandt han sig på rolige frontafsnit, men han deltog også i de hårde kampe ved både Verdun og Somme i 1916. Han blev såret flere gange og arbejdede en månedes tid som rekonvalsent på en gård i Hannover. I sommeren 1918 blev han taget til fange af franskmændene nær Rheims og anbragt i deres særlejr for nordslesvigske krigsfanger i Aurillac.

Efter krigen havde han svært ved at falde til ro. Han var gift en overgang, men han stiftede ingen familie. At krigen blev ved med at optage ham vidner en tyk scrapbog og en renskrevet dagbog om. Begge dele befinder sig nu sammen med hans breve på Haderslev Byhistoriske Arkiv.

Eksterne henvisninger 
 Om Christian Campradt på eurobeast.dk

Personer fra Haderslev
Danskere i 1. verdenskrig
Militærfolk fra Tyskland
Hans Christian Jensen

Der findes flere personer med navnet Hans Christian Jensen.

 Hans Christian Jensen (maler) – en dansk portrætmaler.
 Hans Christian Jensen (atlet) – en dansk atlet.
Roustabout (album)

Roustabout er en LP-plade med Elvis Presley, udsendt på RCA med nummeret RCA LSP-2999.

Albummet rummer soundtracket fra Presley-filmen Roustabout og kom på gaden i november 1964, stort set samtidig med premieren på filmen.

Personerne bag albummet 
Folkene bag LP'en er:

 Joseph Lilley, producer
 Elvis Presley, sang
 Scotty Moore, guitar
 Barney Kessel, guitar
 Tiny Timbrell, guitar
 William (Billy) E. Strange, guitar
 Floyd Cramer, klaver
 Dudley Brooks, klaver
 Ray Siegel, bas
 Bob Moore, bas
 D.J. Fontana, trommer
 Hal Blaine, trommer
 Murrey "Buddy" Harman, trommer
 Bernie Mattinson, trommer
 Homer "Boots" Randolph, saxofon
 The Jordanaires, kor
 The Mello Men, kor

Sangene 
Filmens 11 sange blev alle indspillet i perioden 2. marts til 29. april 1964 hos Radio Recorders i Hollywood, og samtlige sange i filmen var sunget af Elvis Presley.

LP'en indeholdt følgende sange:

Side 1 
 "Roustabout" (Bernie Baum, Bill Giant, Florence Kaye)
 indspillet 29. april 1964
 "Little Egypt" (Jerry Leiber, Mike Stoller)
 indspillet 2. marts 1964
 "Poison Ivy League" (Bernie Baum, Bill Giant, Florence Kaye)
 indspillet 2. marts 1964
 "Hard Knocks" (Joe Byers)
 indspillet 2. marts 1964
 "It's A Wonderful World" (Roy C. Bennett, Sid Tepper)
 indspillet 2. marts 1964
 "Big Love, Big Heartache" (Dolores Fuller, Lee Morris, Sonny Hendrix)
 indspillet 3. marts 1964

Side 2 
 "One Track Heart" (Bernie Baum, Bill Giant, Florence Kaye)
 indspillet 3. marts 1964
 "It's Carnival Time" (Ben Weisman, Sid Wayne)
 indspillet 3. marts 1964
 "Carny Town" (Fred Wise, Randy Starr)
 indspillet 3. marts 1964
 "There's A Brand New Day On The Horizon" (Joy Byers)
 indspillet 3. marts 1964
 "Wheels On My Heels" (Roy C. Bennett, Sid Tepper)
 indspillet 3. marts 1964

"There's A Brand New Day On The Horizon" er en omskrivning af den gamle smædevise fra den amerikanske borgerkrig, "John Brown's Body" (komponeret af William Steffe), som senere blev til "Battle Hymn Of The Republic" med tekst af Julia Ward Howe.

Sangen, der ikke kom med 
Sangen "I'm a Roustabout" (en anden sang end titelnummeret og skrevet af Otis Blackwell og Winfield Scott) blev optaget samtidig, men ikke brugt i filmen. Den blev i mange år anset for at være gået tabt, men blev fundet i starten af dette århundrede og derpå udsendt af RCA i 2003 på CD'en "2nd to None".

Referencer 

Elvis Presley-albums
Garab Dorje

Garab Dorje ( , tib. wylie: dga’ rab rdo rje, født 716 f.Kr.) er en buddhistisk mester fra det nu hedengangne land Oddiyana Swat (Pakistan), var den første lærer i menneskeskikkelse (Skt. vidjadhara) i dzogchen-traditionen. Nyingma-traditioner anfører at forud for Garab Dorje fandtes Dzogchenlæren udelukkende i himmelske riger og i Buddhas "rene land".

Garab Dorje har i sit såkaldte ”sidste testamente” udtrykt quintessensen i Dzogchen i tre berømte læresætninger (bud), ”som slår hovedet på sømmet og med tre slag slår sømmet i bund”. Garab Dorjes tre bud danner baggrunden for de tre niveauer af transmissioner i de tre serier eller kategorier:

    Genkend din egen natur.
    Erfar, at de tre kayaer er ét.
    Mestr vedvarende denne (selv)befrielse.

Referencer 
 John Myrdhin Reynolds ; Ithaca NY 1996; Snow Lion; 'The Golden Letters' 

Buddhisme
Buddhister
Erik Sørensen (borgmester)

Erik Sørensen (født 11. december 1944) var skattechef og senere borgmester i Frederikshavn Kommune, valgt for Socialdemokraterne.

Han sad i byrådet fra 1994 til udgangen af 2013 og var borgmester i 12 år, fra 1997 til 2009. Ved byrådsvalget i 2013 genopstillede Erik Sørensen ikke.

Borgmestre fra Socialdemokraterne
Personer fra Frederikshavn
Tidligere borgmestre fra Danmark
Harvey Macaulay

Harvey Steven Macaulay (født 2. juli 1958) er en designer og layouter, der har illustreret en lang række bogomslag. Han er uddannet i USA og har i Danmark stiftet tegnestuen Imperiet, som han i dag er medejer af

Kilder/henvisninger 

 Imperiets hjemmeside 
 Fyns stifttidende: Manden bag forsiden  (28. december 2006)
 Fyns stifttidende: Manden bag forsiden  (29. december 2006)
 Forfatterens anmærkninger i "Tour de France - Historien om verdens hårdeste cykelløb"

Designere fra Danmark
Illustratorer fra Danmark
Grafikere fra Danmark
Personer i Kraks Blå Bog
Friedrich Olbricht

Friedrich Olbricht (4. oktober 1888 – 21. juli 1944) var en tysk general, som deltog i 20. juli-attentatet.

Biografi 
Han var søn af den sachsiske matematikprofessor Richard Olbricht. Efter Abitur (artium) trådte han ind i infanteriregiment 106 i Leipzig som fanejunker og deltog mellem 1914 og 1918 i 1. verdenskrig. I 1919 blev han som kaptajn overført til Reichswehr. I 1926 blev han leder for afdelingen Fremde Heere i Forsvarsministeriet, og 1933 blev han stabchef for divisionen i Dresden. I 1935 blev han stabschef for armékorps IV, stationeret i Dresden, og i 1938 overtog han ledelsen af den 24. infanteridivision.

Han deltog som divisionskommandør i invasionen af Polen i 1939 og modtog Jernkorsets Ridderkors. Den 15. februar 1940 blev han udnævnt til general af infanteriet. Han fik ansvar for ledelsen af det almindelige hærkontor i overkommandoen for hærledelsen. I 1943 blev han leder for reservehærkontoret ved OKW.

Han havde forbindelse med antinazistiske kredse omkring generaloberst Ludwig Beck, Carl Friedrich Goerdeler og Henning von Tresckow og deltog i udarbejdelsen af attentatet på Hitler. I 1943 skaffede han Claus von Stauffenberg en stilling i Bendlerblock. Den 20. juli udløste han sammen med Albrecht Ritter Mertz von Quirnheim Operation Valkyrie for ved hjælp af reservehæren at tage kontrol over riget. Da attentatet mislykkedes blev han natten til den 21. juli henrettet ved skydning sammen med Stauffenberg, Quirnheim og løjtnant Werner von Haeften.

Litteratur 
 Friedrich Georgi, Soldat im Widerstand. General der Infanterie Friedrich Olbricht; 2. Aufl., Berlin u. Hamburg 1989 ()
 Helena P. Page, General Friedrich Olbricht. Ein Mann des 20. Juli; 2. Aufl., Bonn u. Berlin 1994 ()
 Bericht von Olbrichts Schwiegersohn Friedrich Georgi  über ein Gespräch am 20. Juli, in dem Olbricht kurz vor der Verhaftung seine Beweggründe erläutert

Eksterne henvisninger 

 Biografi på mindested for den tyske modstandsbevægelse 

Generaler fra Tyskland
Modstandsfolk fra Tyskland
Personer henrettet ved skydning
Modtagere af Jernkorset
20. juli-attentatet
Tysklands militære personel i 1. verdenskrig
Tysklands militære personel i 2. verdenskrig
Louis Jensen

Louis Jensen kan henvise til flere personer:

 Louis Jensen (forfatter) – dansk forfatter (*1943).
 Louis Jensen (maler) – dansk maler (1858–1908).
 Louis Jensen (musiker) – dansk cellist (1882–1955).
Louis Jensen (maler)

Isak Louis Napoleon Jensen (15. august 1858 i København – 21. maj 1908 på Frederiksberg) var en dansk maler.

Louis Jensen er søn af købmand Fritz Peter Edvard Jensen (1815-1878) og Julie født Bloch (1814 – 1887). Efter endt skolegang sattes han i malerlære, kom ved nytår 1876 ind på Kunstakademiet og blev i 1880 elev af Modelskolen. Allerede i 1879 udstillede han et mindre billede på decemberudstillingen, men blev først fra 1881 udstiller ved Akademiets forårsudstillinger. Da han vakte opmærksomhed dels ved landskabsbilleder, dels ved billeder med arkitektoniske motiver, fik han allerede i 1884 en mindre understøttelse fra Den Hielmstierne-Rosencroneske Stiftelse og i 1885 en rejseunderstøttelse til indlandet fra Akademiet. I 1888-89 foretog han en længere udenlandsrejse, hvortil han i 1889 fik en understøttelse. En ny rejseunderstøttelse fik han i 1892 til en studierejse, navnlig til Venedig. Flere gengivelser herfra bærer vidne om hans studium, et af dem købtes af Kunstforeningen. Han ægtede i 1890 Marie Brorson, datter af korpslæge Christian Sophus Brorson (1829-1884) og Ida Vilhelmine født Haslund.

Eksterne henvisninger 
 
 
 

Malere fra Danmark
Personer fra København
Danskere i 1800-tallet
Personer i Dansk Biografisk Leksikon
Nicolai Hansen

Peter Nicolai Hansen (6. december 1867 i København – 19. juni 1943 i Bagsværd) var en dansk arkitekt.

Han var søn af stolemagermester, oldermand Hans Chr. Hansen og Johanne Charlotte Dorthea Hansen. Hansen blev murersvend og bygningstegner, dimitteredes fra Teknisk Skole og blev optaget på Kunstakademiet oktober 1885 i alm. forberedelsesklasse. Han tog afgang fra arkitektskolen maj 1893. I perioden 1885-1898 virkede han som tegner hos Thorvald Sørensen, H.B. Storck, Martin Nyrop og Albert Jensen. Han blev i 1894 ansat som bygningsassisten under Københavns Kommune og avancerede i 1899 til bygningsinspektør, hvilket han var indtil 1938. Hans primære indsats var som embedsmand, men ved siden af byggede han alligevel en række huse i nybarok stil, bl.a. for frimurerlogen Sct. Andreas Ordenen, som han var medlem af. Han var også aktiv i Kunstnersamfundet.

Hansen modtog den Neuhausenske Præmie 1893, som blev anvendt på en rejse til USA, og stipendium fra K.A. Larssens Legat 1915-16, der blev anvendt på rejser i Europa.

Han udstillede værker på Charlottenborg Forårsudstilling 1891, 1893 og 1900-01. 

Nicolai Hansen blev gift 27. maj 1898 på Frederiksberg med Julie Elisabeth Andrea Lange (11. marts 1875 i Århus – 31. marts 1948), datter af arkitekten Carl Christian Eduard Lange og Josephine Conradine Andersen.

Han er begravet på Solbjerg Parkkirkegård.

Værker 
 Beboelsesejendom, Guldbergsgade 7, København (1904, præmieret af Københavns Kommune)
 Hotel Øresund, Helsingør (1904)
 Ombygning af Sct. Andreas Ordenens logebygning, Frederiksberg Allé 11, Frederiksberg (1904)
 Forbindelsesbygning med mødesal sammesteds (1908)
 Glas- og Porcelænshandlerforeningens Stiftelse, Ribegade 11-13, København (1905-06)
 Store Kongensgade 114/Esplanaden 2 (1906)
 H.C. Ørsteds Vej 23, Frederiksberg (1911)
 Phistersvej 4, Hellerup (1911, præmieret af Gentofte Kommune)
 Genopførelse af Hotel d'Angleterre efter brand, Kongens Nytorv 34 (1915, sammen med Philip Smidth)
 Ombygning af Strandgade 75, Helsingør (1919-20)
 Nordisk Insulinlaboratorium, Gentofte (1927)

Projekter 
 Folkebadeanstalt (udstillet 1893, tildelt Neuhausens Præmie)
 Konkurrence om garnisonssygehus i Næstved (udstillet 1901)
 Konkurrence om bebyggelsen af Esplanaden, Grønningen og Store Kongensgade, København (1902)

Kilder 
 
 Kraks Blaa Bog 1929
 "Nicolai Hansen", i: Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52.
 Allan Tønnesen, "Nicolai Hansen", i: Sys Hartmann (red.), Weilbachs Kunstnerleksikon, København: Rosinante 1994-2000.

Eksterne henvisninger 
 

Bygningsinspektører i København
Arkitekter fra Danmark
Personer fra København
Nationalromantiske arkitekter
Frimurere fra Danmark
Personer i Kraks Blå Bog (afdøde)
Modtagere af De Neuhausenske Præmier
Janet Leigh

Janet Leigh, egentlig Jeanette Helen Morrison, (født 6. juli 1927 i Merced, Californien,
USA, død 3. oktober 2004 i Los Angeles, Californien, USA) var en amerikansk filmskuespiller.

Hun debuterede i 1947 uden skuespillererfaring, og vandt stjernestatus i 1950'erne med hovedroller blandt andet i George Sidneys Scaramouche (1952), Anthony Manns The Naked Spur (Død eller levende, 1953) og Josef von Sternbergs Jet Pilot (1957). Hun havde sin bedste rolle mod Charlton Heston i Orson Welles' ironiske thriller Touch of Evil (Politiets blinde øje, 1958), og huskes som kvinden som begår underslæb og bliver myrdet i motelbrusebadet i Alfred Hitchcocks Psycho (1960). Hun var gift med Tony Curtis 1951-62, deres datter er skuespilleren Jamie Lee Curtis.

Filmografi

 Død eller levende (1953)
 Jet Pilot (1957)

 Politiets blinde øje (1958)
 Psycho (1960)

 Halloween: H20 - tyve år senere (1998)

Eksterne henvisninger 

 
 

Skuespillere fra Californien
Personer fra Californien
Oscar-nominerede skuespillere
Amerikanere i 1900-tallet
Amerikanere i 2000-tallet
Personer af dansk afstamning
Pseudonymer
Jon & Jules

Jon og Jules (Jon Andersson Ørom og Johannes Jules Wolfson) er en dansk producerduo, der er indehaverne af Nexus Music. Producerduoen er i hiphop-kredse tidligere kendt fra undergrunds-rapgruppen USL, hvor de bl.a. indledte deres samarbejde med Niclas Genckel Petersen og Jannik Brandt Thomsen. Sammen skabte de fire gruppen Nik & Jay og ejer tilsammen produktionsselskabet Nexus Music. Jules Wolfson er også bag pladeselskabet Slick.Boutique.

Inden Nik & Jay sang Niclas Genckel Petersen og Jannik Brandt Thomsen sammen i rap-gruppen Bagmændene, som ligeledes blev produceret af Jon & Jules. Jon & Jules har produceret en lang række af Danmarks største rap- og pop-kunstnere, blandt andre Nik & Jay, Joey Moe, Burhan G og Clemens. Ved Danish Music Awards 2011 modtog de IFPIs Ærespris sammen med Nik & Jay.

Diskografi
Se: Nexus Music  

Musikproducere fra Danmark
Grupper
C.M. Soya-Jensen

Carl Martin Soya-Jensen (27. december 1860 i Odense – 21. februar 1912 i København) var en dansk akvarelmaler.

Soya-Jensen er søn af farver og klædefabrikant Carl Jensen og hustru, født Rasmussen. Han blev student fra Odense Katedralskole 1879 og tog den filosofiske eksamen i 1880, hvorefter han begyndte at studere fysik. Lyst til kunsten bragte ham dog, efter at han havde aftjent sin værnepligt, ind på akvarelmaleriet, hvorfor han omtrent et år nød vejledning hos akvarelmaler Niels Bredal og derpå i vinteren 1885-86, med understøttelse fra Den Hielmstierne-Rosencroneske Stiftelse, søgte videre uddannelse ved École des beaux-arts i Paris. Allerede fra 1884 var han begyndt at udstille og vakte så megen opmærksomhed ved sine vandfarvebilleder, at Akademiet i 1888 valgte ham til dets lærer i akvarelmaling. For at uddanne sig videre i sit fag fik han i 1889 en akademisk rejseunderstøttelse til et studieophold i London og udgav samme år en vejledning i akvarelmaling under titlen Akvarelteknik. Han har med held udstillet så vel i München som i Dresden. Soya-Jensen ægtede 11. november 1891 malerinden Emilie Johanne Elise Bolvig (1864-1892), datter af antikvitetshandler J.M.E. Bolvig; der var udstillet landskabsbilleder af hende i 1888 og 1892-93. 28. maj 1895 giftede han sig med Ingeborg Regine Hammer (1869-1916), som i 1896 fødte ham sønnen Carl Erik Martin, senere kendt som forfatteren Soya. Soya-Jensen var i perioden 1896-1907 formand for Kunstnerforeningen af 18. november og udnævntes i 1912 som titulær professor.

Ekstern henvisning 
 

Malere fra Danmark
Danskere i 1800-tallet
Danskere i 1900-tallet
Personer fra Odense
Ansatte ved Det Kongelige Danske Kunstakademi
Foreningsformænd fra Danmark
Personer i Kraks Blå Bog (afdøde)
Personer i Dansk Biografisk Leksikon
Titulære professorer fra Danmark
Medlemmer af Komiteen til Raadhusets kunstneriske Udsmykning
GF World Cup 2008

GF World Cup 2008 var den fjerde udgave af turneringen. Den blev afholdt i NRGi Arena i Århus og havde deltagelse af otte hold. De forsvarende mestre var Rusland, der vandt den foregående udgave af turneringen. Turneringen blev vundet af Norge, der vandt finalen med 30-18 over Danmark.

Indledende runde

Gruppe 1

Gruppe 2

Slutkampe

Slutplaceringer

Kilder 

 Resultater, gruppe 1 (TV2.dk)
 Resultater, gruppe 2 (TV2.dk)
 Resultater, slutkampe (TV2.dk)

2008
Håndbold i 2008
Yle TV2

Yle TV2 er en finsk tv-kanal, der ejes af Yle. Yle TV2 blev lanceret i 1964, og udsendelserne er public service programmer, børne/ungdomsprogrammer, sport og musik.

Programmer 
 Garfield og venner
 Eurovision Song Contest
 The Sopranos
 Doctor Who

Referencer 

Medievirksomheder fra Finland
Etableret i 1964
Tv-kanaler fra Finland
Esrum Kloster & Møllegård

Esrum Kloster & Møllegård er et kulturhistorisk museum oplevelsesattraktion ved Esrum Kloster i Nordsjælland. På stedet findes en udstilling om Cistercienserordenen og klostrets historie samt en klosterhave med forskellige lægeurter. Desuden bliver der arrangeret forskellige særudstillinger. Til området hører desuden en Naturlegeplads og oplevelser i landskabet. 

Ud over udstillingerne inde på klosteret, afvikles der hvert år et aktivitetsprogram med madoplevelser, ferieaktiviteter og større markeder og festivaler bl.a. middelaldermarkedet Esrum Middelalderdage, høstfestival, ølfestival og julemarked.

Der findes desuden også en butik og café.

Historie 
Esrum Kloster blev grundlagt som Cistercienserkloster i 1151 af Ærkebiskop Eskil. Efter reformationen fungerede klostret frem til 1559, hvorefter klostret langsomt forfaldt og blev anvendt til forskellige formål.

I 1992 begyndte Frederiksborg Amt at restaurere bygningen og i 1997 åbnede klostret. I 2000 blev Esrum Kloster & Møllegård etableret ved en sammenlægning af museet på klostret og Esrum Møllegård tæt ved.

Referencer

Eksterne henvisninger 

 Officiel hjemmeside 

Museer i Region Hovedstaden
Historiske museer i Danmark
Bygninger, konstruktioner og anlæg i Gribskov Kommune
Museer etableret i 2000
GF World Cup 2009

GF World Cup 2009 var den femte udgave af turneringen. Den blev afholdt i NRGi Arena i Århus og havde deltagelse af otte hold. De forsvarende mestre var Norge, der vandt den foregående udgave af turneringen. Turneringen blev vundet af Rumænien, der vandt finalen med 28-27 over de forsvarende mestre, Norge.

Indledende runde

Gruppe 1

Gruppe 2

Slutkampe

Slutplaceringer

Kilder 

 Resultater, gruppe 1 (TV2.dk)
 Resultater, gruppe 2 (TV2.dk)
 Resultater, slutkampe (TV2.dk)

2009
Håndbold i 2009
Mermaid Bowl XXII

Mermaid Bowl XXII var den 23. danske finale i amerikansk fodbold, og den 22. Mermaid Bowl. Kampen blev spillet d. 2 oktober 2010 på Farum Park. Kampen blev ligeledes transmiteret DIREKTE på TV 2 Sport. Kampen blev kommenteret af: Jimmy Bøjgaard & Claus Elming

Kampen endte med, at Søllerød Gold Diggers genvandt mesterskabet, ved at slå Triangle Razorbacks med 13-0.

MVP 
MVP: Overrækt af Agner Nygaard. 

 Offence: #12 Alexander Cimadon – Søllerød Gold Diggers
 Defence: #45 Ryan Shotwell – Søllerød Gold Diggers
 2010 MVP: #45 Ryan Shotwell – Søllerød Gold Diggers

Slutspillet 

Amerikansk fodbold i Danmark
Sport i 2010
Drengerøve

Drengerøve (originaltitel: Grown Ups) er en amerikansk buddy-komediefilm med Adam Sandler, Kevin James, Chris Rock, David Spade og Rob Schneider i hovedrollerne. Rock, Schneider, Spade og Sandler (samt medspilleren Tim Meadows) sluttede sig til en del af Saturday Night Live i 1990-1991 sæsonen, og skuespillerne Colin Quinn, Maya Rudolph, og Norm MacDonald har også været en del af SNL's faste medlemmer. Sandler og Fred Wolf skrev manuskriptet og Dennis Dugan instruerede. Filmen er produceret af Sandlers produktionsselskab Happy Madison og blev distribueret af Columbia Pictures.

Medvirkende 
 Adam Sandler – Lenny Feder
 Kevin James – Eric Lamonsoff
 Chris Rock – Kurt McKenzie
 David Spade – Marcus "Higgy" Higgins
 Rob Schneider – Rob Hilliard
 Salma Hayek -Roxanne Chase-Feder
 Maria Bello – Sally Lamonsoff
 Maya Rudolph – Deanne McKenzie
 Jake Goldberg – Greg Feder
 Ebony Jo-Ann – Mama Ronzoni
 Di Quon – Rita
 Madison Riley – Jasmine Hilliard
 Jamie Chung – Amber Hilliard 
 Ashley Loren – Bridget Hilliard
 Colin Quinn – Dickie Bailey
 Tim Meadows – Malcolm
 Norm Macdonald – Geezer
 Steve Buscemi – Wiley
 Blake Clark – Coach
 Ada-Nicole Sanger – Donna Lamonsoff
 China Anne McClain – Charlotte McKenzie
 Cameron Boyce – Keithie Feder
 Joyce Van Patten – Gloria Hillard
 Jonathan Loughran – Robideaux 
 Nadji Jeter – Andre McKenzie
 Jake Goldberg – Greg Feder

Referencer

Eksterne henvisninger 

 
 
 

Amerikanske film fra 2010
Komediefilm fra USA
Film fra Columbia Pictures
Elsehoved

Elsehoved er en lokalitet og pynt på Sydøstfyn mellem Tiselholt og Tanghave bugter.
På stedet findes et mindre sommerhusområde og en børnevenlig strand, hvor vanddybden er under en halv meter et par hundrede meter ud fra kysten.
Området er også kendt for, at det var her svampekenderen Morten Lange boede.

Eksterne henvisninger 
 fyrtaarne.dk: Elsehoved 
 Dansk fyrliste 2015 

Fyrtårne i Danmark
Bygninger, konstruktioner og anlæg i Svendborg Kommune
Erik Sørensen

Erik Sørensen kan henvise til:

Personer 
 Erik Sørensen (arkitekt) (1942-2013) – dansk arkitekt
 Erik Sørensen (bokser) (født 1916) - dansk bokser
 Erik Sørensen (borgmester) (født 1944) – dansk borgmester
 Erik Christian Sørensen (1932-2011) – dansk arkitekt
 Erik I. Sørensen (1909-1986) – dansk direktør
 Erik Lykke Sørensen (født 1940) – dansk tidligere fodboldlandsholdsspiller

Se også 
 Erik Sørensen Vin – dansk vingrossistfirma